LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 223**

**2021. gada 15. septembrī**

Atklāta sēde, sākas plkst. 10.00, beidzas plkst. 10.46

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Saeimas Juridiskā biroja padomnieks **Jānis Priekulis;**
* Iekšlietu ministrijas Juridiskā departamenta Starptautisko tiesību nodaļas vadītāja **Karina Zagoskina;**
* Iekšlietu ministrijas Juridiskā departamenta direktora vietniece,  
  Normatīvo aktu nodaļas vadītāja Ingūna **Gorbačova Ščogole;**
* Valsts robežsardzes priekšnieks ģenerālis **Guntis Pujāts;**
* Nacionālo bruņoto spēku Zemessardzes 3.LBDe štāba priekšnieks **Oskars Purmalis;**
* Nacionālo bruņoto spēku Zemessardzes 3.LBDe štāba komandieris pulkvedis **Gunārs Vizulis;**
* Aizsardzības ministrijas valsts sekretāra vietnieks Nodrošinājuma jautājumos **Mārtiņš Paškēvičs;**
* Aizsardzības ministrijas Juridiskā departamenta direktore **Svetlana Araslanova;**
* Ārlietu ministrijas Latvijas un Baltkrievijas robežas Divpusējo attiecību direkcijas vadītājs **Nils Jansons;**
* Pilsonības un migrācijas lietu pārvaldes priekšniece **Maira Roze;**
* PROVIDUS vadošā pētniece **Ieva Raubiško;**
* Latvijas Cilvēktiesību centra ANO Bēgļu aģentūras pārstāvniecības Ziemeļvalstīs un Baltijas valstīs projekts “Robežu monitorings un juridiskās palīdzības sniegšana patvēruma meklētājiem Latvijā” pārstāve **Anna Audere.**

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** tehniskā sekretāre B. Veiskate

**Sēdes veids:** atklāta

Darba kārtība:

1. **Aktuālā situācija uz valsts robežas.**
2. **Ministru kabineta 2021. gada 1. septembra rīkojums Nr.604 “Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”**
3. **Ministru kabineta 2021. gada 7. septembra rīkojums Nr.628 “Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”**
4. **Grozījumi Imigrācijas likumā (1119/Lp13) 1. lasījums.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Aicina likumprojektam Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā ( 996/Lp13) veikt tehniskus labojumus - spēkā stāšanās datumu 1. novembris (likumam), pārejas noteikumi stājas spēkā vienlaicīgi ar Latvijas Bankas likumu.

**1**. **Aktuālā situācija uz valsts robežas.**

J. Rancāns dod vārdu Valsts robežsardzes priekšniekam

G. Pujāts situācija ir nemainīgi stabila, saspringta, diendienā saskārās ar vairākiem cilvēkiem, kuri mēģina šķērsot robežu, aizvadītajā dienā tie bija 15, iepriekš - 19, brīvdienās - 34. Amatpersonu klātbūtne pretējā pusē ir liela un var secināt, ka hibrīda apdraudējums turpinās. Robežsargi arī atradās Muciniekos, palīdzot ieviest kārtību. No 20. augusta neviena persona nav uzņemta Latvijā.

J. Rancāns dod vārdu jautājumiem deputātiem.

E. Šņore Muciniekos un citos centros ir radusies pārslodze, attiecīgi uz atturēšanas mehānismu, Latvijā tas ir labs saistībā ar likumdošanu, ir kriminālatbildība par robežas šķērsošanu. Cik krimināllietu ir uzsāktas pret tiem, kuri nelikumīgi ir šķērsojuši robežu?

G. Pujāts pieaugums bija būtisks, ja salīdzina ar pirmajiem 7 mēnešiem, pēc mirkļa sniegs precīzu informāciju.

R. Bergmanis vai var pastāstīt par pagaida žoga būvniecību 37 km garumā, vai to būvēs?

J. Bekmanis *(prezentē attiecīgo prezentāciju, tā ir pievienota protokolam, par robežas infrastruktūru)*

M. Šteins pagaida žoga izbūvi ir plānots uzsākt septembrī.

M. Možvillo vai pieejamie resursi ir pietiekami?

G. Pujāts apstiprina, ka Nacionālo bruņoto spēku un Valsts policijas atbalsts ļauj apsargāt robežu augstā un atbilstošā līmenī.

M. Možvillo vai pašvaldības sadarbojās?

G. Pujāts Operatīvās darbības centru vada Iekšlietu ministrijas valsts sekretārs, pašvaldības nav atradušas nevienu objektu iespējamai pārkāpēju izmitināšanai.

J. Bekmanis papildina teikto, ka ārkārtas situācijas rīkojumā noteikto pašvaldību pārstāvji ir iekļauti katrā Operatīvās darbības centra rīkotajās sēdēs. Par papildu telpu iegūšanu tas ir būtisks jautājums, iekļautās pašvaldības OVC ir darījušas visu, lai palīdzētu atrast telpas, diemžēl šādas telpas nav atrastas, līdz ar to pie šī jautājuma ļoti intensīvi tiek strādāts.

M. Možvillo vai ziemas apstākļiem robežsardze ir gatava?

G. Pujāts uzsver, ka ziemai nevajadzētu radīt būtiskas problēmas, ziemas mēnešos imigrācija samazinās. Būtiski ir atrast kapacitāti, kur izmitināt šos pārkāpējus ir jābūt pietiekamai, ja gadījumā pārkāpēju plūsma paaugstināsies.

E. Šņore kopš ārkārtas situācijas ieviešanas pierobežā, vai šajā laika posmā Muciniekos nav nonācis neviens no nelegālajiem pārkāpējiem.

G. Pujāts atsaucas uz iepriekš minēto jautājumu saistībā ar kriminālprocesiem - līdz jūlijam bija uzsākti 6 kriminālprocesi, no jūlija – 33 uzsākti kriminālprocesi par nelikumīgu robežu šķērsošanu.

J. Bekmanis atbildot uz E. Šņores jautājumu saistībā ar vai no pierobežas ir personas, kuras atrodas Muciniekos - izvērtējot individuāli katru situāciju robežu, šķērsot ir atļauts 25 personām, šīs personas ir tās, kas ir nākušas klāt Muciniekos, robežsardzes, izmitināšanas kapacitāte ir sasniegusi maksimumu. Par ziemu ir grūti prognozēt, jāskatās cik tālu cilvēktiesību pārkāpšanas jautājumā ies Baltkrievijas režīms.

E. Šņore vai no šīm 25 personām, kāds ir pieprasījis patvēruma statusu?

G. Pujāts daļa ir pieprasījis (7 personas), acīmredzami bija jānodrošina humānā palīdzība.

R. Bergmanis vai var novērot līdzīgas aktivitātes uz Krievijas robežas? Vai ZAPAD mācību norise ir izveidojusi kaut kādas pastiprinātas bažas pie robežas?

G. Pujāts noraida, ka uz Krievijas robežas būtu pamanītas jebkādas pārmaiņas šajā situācijā. ZAPAD mācību situācija ir ierobežota pieejamības informācija, līdz ar to nevar īsti komentēt.

B. Bļodniece apstiprina, ka ZAPAD mācības notiek un protams, uz to tiek skatīties bažīgi. Kad mācības beigsies tad Latvijai (Namejs), noteikti varēs vērtēt visu situāciju kopumā. Aizsardzības ministrijas ministrs ir vienojies ar Slovēniju, ka tiek dāvināts pagaidu žogs 5 km garumā, šo žogu uzstādīs tuvāko nedēļu laikā. Akcentē, ka hibrīdkara situācijas ir grūti nodalīt, jo nevar izprast, vai situācija ir inscenēta, vai reāla.

J. Rancāns aicina virzīties tālāk uz MK grozījumiem. Aicina diskutēt par abiem grozījumiem kopumā.

**2. Ministru kabineta 2021. gada 1. septembra rīkojums Nr.604 “Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”.  
3. Ministru kabineta 2021. gada 7. septembra rīkojums Nr.628 “Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”**

J. Rancāns dod vārdu Iekšlietu ministrijas pārstāvim.

I. Gorbačova Ščogole akcentē, ka Ministru kabineta grozījuma rīkojumi ir vērsti uz attiecīgo dienestu resursu nodrošināšanu. Nepieciešamības gadījumā paredzēts, ka personas, kuras ir nelikumīgi šķērsojušas robežu, tiek nodrošināti ar pārtiku un pirmās nepieciešamības precēm un medicīnisko palīdzību. Rīkojumā noteiktas tiesības Valsts robežsardzei atkāpties no iepirkuma procedūrām, lai nodrošinātu šīs personas ar jau minēto.

B. Bļodniece papildina, ka Zemessardze pēdējos 2 gados ir bijusi iesaistīti daudz šādos pasākumos un līdz ar to, ir būtiski nodrošināt gan darba devēja tiesības, gan darba ņēmēja tiesības, NBS paredz kompensāciju darba devējam, lai varētu zemessargus atbalstīt un ļaut šajos uzdevumos iesaistīties.

J. Rancāns aicina deputātiem uzdot jautājums *(deputātiem iebildumu nav),* aicina atbalstīt lēmuma projektu.

*Komisija vienbalsīgi nolemj atbalstīt lēmumprojektu.*

**4. Grozījumi Imigrācijas likumā (1119/Lp13) 1. lasījums.**

J. Rancāns dod vārdu likumprojekta autoriem – Iekšlietu ministrijas pārstāvjiem.

**K. Zagoskina** likumprojekts izstrādāts, lai īstenotu Eiropas Parlamenta un padomes regulu ar, kuru izveido Eiropas ceļošanas, informācijas un atļauju sistēmu - ETIAS sistēmu.Tā kā regula ir, tieši piemērojams normatīvais akts un to nedrīkst pārrakstīt, līdz ar to netiek veidots jauns regulējums saistībā ar šo, bet tikai īstenojam atsevišķas regulas prasības. Regula paredz, ka tiek veidota pilnīgi jauna informācijas sistēma Eiropas Savienības mērogā, kurā tiks glabāti dati par ārzemniekiem, kuri grib ieceļot Šengenas telpā un kuriem tiks izsniegta ceļošanas atļauja. Šādu atļauju varēs saņemt aizpildot pieteikumu speciālā tīmekļa vietnē vai caur aplikāciju un aizpildot šādu anketu, persona saņems atpakaļ atbildi. Likumprojekts izstrādāts tai skaitā, lai ārzemniekam būtu tiesības gan apstrīdēt, gan pārsūdzēt šādu negatīvu lēmumu. Regula arī nosaka centrālo kompetento iestādi, kas pildīs attiecīgas funkcijas, kas ir paredzētas regulē, to darīs – Valsts robežsardze. Kā arī regula nosaka iestādi, kas pilda izmeklēšanas funkcijas un izmeklē noziedzīgus nodarījumus, tām iestādēm arī būs iespēja piekļūt šai sistēmai (Valsts drošības dienestam, Militārajai policijai utt.) attiecīgi savas kompetences ietvaros. Kā arī jānosaka kompetentā iestāde kas veiks revīziju saistībā ar sistēmas izmantošanu – Datu valsts inspekcija. Regula jau ir spēkā, bet nav piemērojama, jo sistēma vēl tiek veidota, līdz ar to pārejas noteikumos, kad normas stāsies spēkā, tad kad Eiropas komisija paziņos par šo darbību. No šī arī izriet jautājums vai nevarētu apvienot ar “lielo” likumprojektu. Tās ir mūsu saistības pret Eiropas Savienību, ja varam būt pārliecināti, ka jaunais Imigrācijas likums stāsies spēkā tad nebūtu iebildumi.

**M. Roze** no aprīļa jau tiek virzīts šis jaunais Imigrācijas likums, taču Ministru kabinets to turpina sūtīt atpakaļ, kā arī pašlaik ir aizkavējusies izskatīšana par divām nedēļām. Labākais variants, ka stājas spēkā 2023. gada janvārī, drošāk ir šis variants, pieņemt vecajā likumā.

**J. Priekulis** Juridiskajam birojam nav iebildumi attiecībā uz likumprojektu.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi Imigrācijas likumā” (1119/Lp13)** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – 2 nedēļas;

- referents – J. Rancāns.

**J. Rancāns** vaicā, vai deputātiem ir, kas sakāms pie “Dažādi”.

**R. Bergmanis** aicina veidot slēgti sēdi attiecībā uz militāro draudu analīzi.

**J. Rancāns** konceptuāli atbalsta šādu ideju, aicina šādu sēdi organizēt oktobrī. Pasakās par šīs dienas sēdes tempu un darbu, slēdz sēdi.

Sēde pabeigta plkst. 10.46.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore